สุวิทย์ เผยอีอีซีสนใจ ยุวชนสร้างชาติ
ต้องการ ดิจิทัล-การบิน-หุ่นยนต์-เคมี-แพทย์ ขับเคลื่อน 1 ไร่ 1 ล้าน,ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ในวันที่ 18 พ.ย.นี้ นายคณิศ แสงสุพรรณ เลขาธิการสำนักงานคณะกรรมการนโยบายเขตพัฒนาพิเศษภาคตะวันออก หรืออีอีซี จะมาหารือกับตน เรื่อง โครงการยุวชนสร้างชาติ ที่เปิดโอกาสให้นักศึกษาหรือคนที่ต้องการเปลี่ยนงาน รวมทั้งที่อาจจะได้รับผลกระทบจากกระแสดิสรัปชัน เพราะเทคโนโลยีเปลี่ยน ได้มีโอกาสสร้างอาชีพใหม่ ทั้งนี้ อีอีซีแสดงความจำนงว่ามีความต้องการแรงงานไปทำงานในพื้นที่อีอีซี โดยมีความต้องการมากกว่า 4 แสนตำแหน่งภายใน 5 ปี โดยอาชีพและผู้เชี่ยวชาญที่ต้องการ อาทิ สายอุตสาหกรรมดิจิทัล กว่า 34,000 ตำแหน่ง อุตสาหกรรมการบินและโลจิสติกส์ กว่า 29,000 ตำแหน่ง สายอุตสาหกรรมการแพทย์ครบวงจร กว่า 20,000 ตำแหน่ง สายอุตสาหกรรมหุ่นยนต์ กว่า 12,000 ตำแหน่ง และสายอุตสาหกรรมเชื้อเพลิงและเคมีชีวภาพกว่า 9,000 ตำแหน่ง เป็นต้น ซึ่งถือเป็นเรื่องดีในการแก้ไขปัญหาแรงงานขาดแคลน นอกจากอีอีซีแล้ว อว.ยังจับมือ 11 บริษัทยักษ์ใหญ่ของเมืองไทยและบริษัทระดับโลกอย่างบริษัท ไมโครซอฟท์ (ประเทศไทย) จำกัด จัดการฝึกอบรมพัฒนาเพิ่มทักษะตัวเอง และบริษัท หัวเว่ย สร้างกลุ่มสตาร์ตอัพร่วมกับมหาวิทยาลัย พร้อมกันนี้ยังได้ร่วมกับมหาวิทยาลัยในการจัดทำหลักสูตรการเรียนรู้สำหรับ ,ผู้สูงอายุจำนวนกว่า 11 ล้านคนด้วย,รมว.อว.กล่าวต่อว่า อว.ยังจับมือกับสภาอุตสาหกรรมแห่งประเทศไทย หอการค้าไทย สภาเกษตรกรแห่งชาติ จัดทำนวัตกรรมชุมชนลดความเหลื่อมล้ำ ขับเคลื่อนเศรษฐกิจฐานราก ภายใต้โครงการ 1 ไร่ 1 ล้านบาท สร้างรายได้เพิ่ม 10 เท่าด้วยวิทยาศาสตร์ เทคโนโลยีและนวัตกรรม เช่น สำนักงานพัฒนาวิทยาศาสตร์และเทคโนโลยีแห่งชาติ (สวทช.) พัฒนาเทคโนโลยีการเลี้ยงปลานิลหนาแน่นระบบปิดจากที่เลี้ยงในบ่อดินขนาด 1 ไร่ จำนวนปลาประมาณ 900 ตัว อัตราการรอดชีวิต 70-80 เปอร์เซ็นต์ จะเพิ่มเป็น 6.4 หมื่นตัวต่อไร่ อัตราการรอดชีวิตสูงกว่า 90 เปอร์เซ็นต์ เพื่อขยายฐานการส่งออก และตั้งเป้าการส่งออกเป็น 8.4 พันล้านบาทในปี 2565 จากยอดการส่งออกปลานิลในปัจจุบัน 5 พันล้านบาท และจะต่อยอดสู่หลักหมื่นล้านบาทให้ได้ในอนาคต เริ่มดำเนินการได้ภายในสิ้นปี 2562 เป้าหมายยกระดับเกษตรกร 1 หมื่นราย ครอบคลุมพื้นที่กว่า 5 แสนไร่.
ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ในวันที่ 18 พ.ย.นี้ นายคณิศ แสงสุพรรณ เลขาธิการสำนักงานคณะกรรมการนโยบายเขตพัฒนาพิเศษภาคตะวันออก 
สุวิทย์ เมษินทรีย์,อีอีซี,สภาอุตสาหกรรมแห่งประเทศไทย,กระแสดิสรัปชัน,การเลี้ยงปลานิล,ยุวชนสร้างชาติ,การส่งออก,การศึกษา